18. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70117/114 της 8/27 Ιαν. 1979 (ΦΕΚ Β΄  76) Περί κυρώσεως Συμφωνητικού περί καταβολής εισφοράς υπέρ ΠΝΟ πληρωμάτων Μεσογειακών Φορτηγών πλοίων. Έχοντας υπόψη: 1.Τις διατάξεις της παρ. 2 του άρθρ. 22 του Συντάγματος σε συνδυασμό προς την οικεία ερμηνευτική δήλωση. 2.Τις διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη ναυτική εργασία», όπως έχει τροποποιηθεί και ισχύει σήμερα. 3.Το υπ’ αριθ. 1702/15.12.1978 έγγραφο της ΠΝΟ, με το οποίο υπεβλήθη προς κύρωση το από 30 Νοεμ. 1978 Συμφωνητικό, αποφασίζουμε: 1.Την κύρωση του από 30 Νοεμ. 1978 συμφωνητικού μεταξύ των νομίμων εκπροσώπων της Ενώσεως Εφοπλιστών Μεσογειακών Φορτηγών πλοίων και της Πανελληνίου Ναυτικής Ομοσπονδίας και των υπαγομένων στη δύναμη αυτής κλαδικών οργανώσεων, με το οποίο καθορίζεται από 1ης Ιουλ. 1978 η μηνιαία συνδρομή των Αξιωματικών και των πληρωμάτων των Μεσογειακών Φορτηγών πλοίων χωρητικότητος από 501 κοχ., ή 801 τόν. DW έως 4.500 τόν. DW, υπέρ της ΠΝΟ, σε δρχ. 60. 2.Η απόφαση αυτή και το κυρούμενο συμφωνητικό να δημοσιευθούν στην Εφημερίδα της Κυβερνήσεως. ΣΥΜΦΩΝΗΤΙΚΟΝ της 30 Νοεμ. 1978 Μεταξύ: αφ’ ενός της «Ενώσεως Εφοπλιστών Μεσογειακών Φορτηγών Πλοίων» και αφ’ ετέρου: 1)της Πανελλ. Ενώσεως Πλοιάρχων Πάσης Τάξεως ΕΝ, 2)της Πανελληνίου Ενώσεως Μηχανικών ΕΝ, 3)του Πανελ. Συνδέσμου Αξ/κών, Ασυρμάτου ΘΑΞ, 4)της Πανελ. Ενώσεως Μηχανικών ΜΕΚ ΕΝ, 5)του Πανελληνίου Συνδέσμου Ηλεκτρολόγων ΕΝ, 6)της Πανελληνίου Ενώσεως Ναυτών ΕΝ, 7)της Πανελληνίου Ενώσεως Πρακτικών Μηχανικών και Θερμαστών Θαλάσσης «Ο ΣΤΕΦΕΝΣΟΝ» 8)της Πανελληνίου Ενώσεως Θαλαμηπόλων ΕΝ, 9)της Πανελ. Ενώσεως Ναυτομαγείρων ΕΝ, «Ο ΑΓΙΟΣ ΣΠΥΡΙΔΩΝ» συνεφώνησαν και συναπεδέχθησαν τ’ ακόλουθα. Σελ. 516(δ) Τεύχος 743-Σελ. 104 1.Η μηνιαία συνδικαλιστική συνδρομή των Αξιωματικών και των Πληρωμάτων που εργάζονται στα Φορτηγά Μεσογειακά πλοία μέχρι 4500 TDW ανέρχεται εις δρχ. 60 από 1/7/1978. 2.Επειδή οι ναυτικοί, λόγω της φύσεως της εργασίας των, δεν έχουν την ευχέρεια της τακτικής πληρωμής της συνδρομής των προς την ΠΝΟ, οι Πλοιοκτήτες αποδέχονται όπως η είσπραξη των συνδρομών τούτων και η απόδοσή τους στην ΠΝΟ πραγματοποιείται κατά την κατωτέρω διαδικασία. α)Οι Πλοίαρχοι, κατά την εξόφληση των αποδοχών των ναυτικών, θα παρακρατούν τη συνδρομή προς την ΠΝΟ που ανέρχεται σε 60 δραχμές μηνιαίως. β)Οι Πλοίαρχοι υποχρεούνται με την εκκαθάριση που στέλνουν στον πλοιοκτήτη ή τον διαχειριστή του πλοίου, να στέλνουν και κατάσταση των υπέρ της ΠΝΟ συνδρομών, περιλαμβάνουσαν το ονοματεπώνυμον του ναυτικού, την ειδικότητα, το ΜΕΘ και τον αριθμόν αποδεικτικού ναυτικής ικανότητος. Αντίγραφον της καταστάσεως αυτής θ’ αποστέλλεται και στην ΠΝΟ. Για όσα μέλη του πληρώματος αρνούνται να καταβάλλουν την συνδρομή οι Πλοίαρχοι θα λαμβάνουν σχετική δήλωση, η οποία θα επισυνάπτεται στην κατάσταση την προοριζομένη για την ΠΝΟ. γ)Οι Πλοιοκτήτες ή οι διαχειριστές, βάσει των ανωτέρω καταστάσεων αποδίδουν στην ΠΝΟ τα εισπραττόμενα κατά τρίμηνον ή σε δικαιολογημένες περιπτώσεις, το πολύ κατά εξάμηνον. Η απόδοση των εισπραχθέντων θ’ αποδεικνύεται μόνον με το αντίστοιχο γραμμάτιον εισπράξεως, εξωφλημένο από τον Ταμία της ΠΝΟ. 3.Η παρούσα Σύμβασις ισχύει από 1/1/1978 και μέχρι συνάψεως νεωτέρας, συνετάγη δε εις τριπλούν. Από ένα αντίτυπον έλαβον τα συμβαλλόμενα μέρη, το δε τρίτον θα υποβληθή στο Υπουργείον Εμπορικής Ναυτιλίας για επικύρωση. (Ακολουθούν υπογραφές) 19.Ζ.γ.16-18 Φορτηγά 501-4500 τόννων. 